Trakų r. Lentvario Henriko Senkevičiaus gimnazija

**BUDĖTOJO - RŪBININKO PAREIGYBĖS APRAŠYMAS**

**I SKYRIUS**

**PAREIGYBĖ**

1. Trakų r. Lentvario Henriko Senkevičiaus gimnazijos budėtojo-rūbininko pareigybė yra priskiriama kvalifikuotų darbuotojų grupei.

2. Pareigybės lygis: budėtojas-rūbininkas priskiriamas D lygio pareigybei.

3. Pareigybės paskirtis: užtikrinti tvarką ir saugumą rūbinėse, suteikti pirminę

informaciją asmenims, atvykusiems į gimnaziją.

4. Pavaldumas: budėtojas-rūbininkas pavaldus direktoriaus pavaduotojui ūkio reikalams.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Darbuotojas, einantis šias pareigas, turi atitikti šiuos specialius reikalavimus:

5.1. būti ne jaunesnis kaip 18 metų ir nustatyta tvarka pasitikrinęs sveikatą;

5.2. žinoti ir vykdyti saugos ir sveikatos norminių teisės aktų ir priešgaisrinės saugos

reikalavimus;

5.3. gebėti savarankiškai dirbti ir mokėti bendrauti su žmonėmis;

5.4. privalo išmanyti:

5.4.1. gimnazijos struktūrą;

5.4.2. bendravimo psichologijos, profesinės etikos, elgesio kultūros pagrindus;

5.4.3. laikytis darbo drausmės ir darbo saugumo reikalavimų;

5.4.4. laikytis etikos, nepriekaištingai elgtis, sąžiningai atlikti savo pareigas.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

6. Budėtojas-rūbininkas vykdo šias funkcijas:

6.1. atrakina rūbines pasibaigus pamokoms arba pagal poreikį per pertraukas;

6.2. palaiko švarą ir tvarką rūbinėse;

6.3. kontroliuoja pašalinių asmenų įėjimą į mokyklą;

6.4. pašaliniams asmenims atsisakius vykdyti nurodymą apleisti mokyklos patalpas ar

pastebėjus kitus pažeidimus bei avarijas, nedelsiant informuoti mokyklos direktorių;

6.5. budėtojas-rūbininkas atsakingas už mokyklos atrakinimą ir užrakinimą;

6.6. baigus darbą (užrakinant mokyklą ir pagalbines patalpas) įsitikinti, kad

pastatuose nėra pašalinių asmenų;

6.7. kultūringai aptarnauja mokinius, yra paslaugus, laikosi etikos normų;

6.8. tausoja mokyklos nuosavybę, rūpestingai naudoja darbo priemones;

6.9. atlieka teisėtus tiesioginio vadovo ir kitų administracijos darbuotojų pavedimus;

**IV. ATSAKOMYBĖ**

7. Darbuotojas atsako už:

7.1. darbuotojų saugos ir sveikatos, priešgaisrinės saugos reikalavimų darbe laikymąsi;

7.2. darbo atlikimą nepažeidžiant higienos reikalavimų;

7.3. tinkamą darbo laiko naudojimą;

7.4. pavestų darbų atlikimo kokybę;

7.5. darbo drausmės pažeidimus;

7.6. jam patikėto inventoriaus, įrengimų tinkamą naudojimą pagal darbo saugos ir priešgaisrinių taisyklių nuorodas, paskirtį;

7.7. reguliarų profilaktinį sveikatos tikrinimąsi;

7.8. atvykimą į darbą nustatytu laiku;

8. Už darbininko pareigų netinkamą vykdymą ar nevykdymą darbininkas atsako Lietuvos Respublikos įstatymų nustatyta tvarka.

9. Budėtojas-rūbininkas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(bud.-rub. vardas, pavardė, parašas)

Data